รอข่าวดีสหรัฐปลุกหุ้น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 1 พ.ย. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 1 พ.ย. 2553
...ดัชนีสัปดาห์ก่อน ทำปิดไว้ที่ 984.46 จุด ร่วง 2.77 จุด มูลค่าซื้อขาย 32,219 ล้านบาท 




...ต่างชาติกลับมาซื้อสุทธิเล็กน้อย 279 ล้านบาท 
...ตลาดหุ้นวันนี้อยู่ในช่วงพักฐาน ข่าวกระตุ้นดัชนีทะลุ 1,000 จุด มองไม่เห็น หากไม่หลุดต่ำกว่า 950 จุด ถือว่าอาการยังดีอยู่ไม่ต้องกลัวลง 50 จุด เล็กน้อยเทียบกับฐาน 1,000 จุด 
...ต้นสัปดาห์นี้รอดูเงินอัดฉีดกระตุ้นเศรษฐกิจสหรัฐ ตัวเลขแท้จริงจะออกมาเท่าไร คาดการณ์ไว้ที่ 5 แสนล้าน–1 ล้านล้านเหรียญสหรัฐ 
...ตลาดจัดให้ชุดใหญ่ หุ้นที่ต้องวางเงินสดก่อนซื้อขาย (แคชบาลานซ์) 4 ตัว ไทยฟิล์มอินดัสตรี (TFI)  เอเชียกรีน เอนเนอจี (AGE) เอกรัฐวิศวกรรม (AKR) และ จัสมิน อินเตอร์เนชั่นแนล (JAS) ตั้งแต่วันที่ 119 พ.ย.นี้ 
...หุ้นโพลีเพล็กซ์ (PTL) วิ่งมาจาก 10 บาทปลายๆ ตลอดเดือน ต.ค.ที่ผ่านมา ล่าสุดปิดทะลุไป 33 บาท ตอนนี้เก็งกันไปถึงหลัก 6 รับไตรมาส 3 ออกมาเจ๋งกว่าไตรมาส 2 ทั้งราคาและวอลุมซื้อขายผิดหูผิดตา
...ใครที่ซื้อๆ ขายๆ DW ทางอินเทอร์เน็ต ต้องระวังรายการผิดพลาดเกิดแล้วกับ BANP 13 CA ราคาอยู่บริเวณ 6 บาท แต่ไม่รู้ใครใจดียอมจ่ายแพงซื้อ 24.40 บาท หาคนรับผิดชอบไม่ได้ นอกจากความชุ่ยของคนคีย์จริงๆ ส่วนที่ DW ทั้งใหม่เก่า ไม่ฮอตตอนนี้ เหตุใหญ่จากภาวะตลาดไม่เอื้อ และกลัวราคาที่กระแทกขึ้นลงแรง 
...ขอแสดงความเสียใจกับ “เสี่ยไมค์สดาวุธ เตชะอุบล” บิ๊กบอสคันทรี่ กรุ๊ป (CGS) ที่สูญเสียคุณพ่อ “เกียรติ เตชะอุบล” ตั้งสวดอภิธรรมที่ศาลา 2 วัดเทพศิรินทร์ ถึงวันที่ 3 พ.ย.นี้